Document ID: 31977D0190

ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Ιανουαρίου 1977 περί εφαρμογής της οδηγίας 76/491/ΕΟΚ "περί της κοινοτικής διαδικασίας ενημερώσεως και διαβουλεύσεως επί των τιμών του αργού πετρελαίου και των προϊόντων πετρελαίου εντός της Κοινότητος"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την οδηγία 76/491/ΕΟΚ του Συμβουλίου της 4ης Μαΐου 1976 περί της κοινοτικής διαδικασίας ενημερώσεως και διαβουλεύσεως επί των τιμών του αργού πετρελαίου και των προϊόντων πετρελαίου εντός της Κοινότητος(1), και ιδίως το άρθρο 7,
Εκτιμώντας:
ότι η οδηγία 76/491/ΕΟΚ, στο άρθρο 7, αναθέτει στην Επιτροπή να εκδώσει τις διατάξεις εφαρμογής που αφορούν μεταξύ άλλων τη μορφή, το περιεχόμενο και όλα τα λοιπά χαρακτηριστικά των πληροφοριών που προβλέπονται στο άρθρο 1 αυτής της οδηγίας-
ότι η οδηγία 76/491/ΕΟΚ, στο άρθρο 2 παράγραφος 2, ορίζει ότι τα Κράτη μέλη αποστέλλουν στην Επιτροπή, μέσα στις πρώτες σαράντα πέντε ημέρες κάθε τριμήνου, μία κατάσταση των προσώπων και επιχειρήσεων οι οποίες τούς ανακοινώνουν τα στοιχεία που τούς είναι απαραίτητα για την εκπλήρωση των υποχρεώσεων εκ του άρθρου 1 της οδηγίας-
ότι η οδηγία 76/491/ΕΟΚ, στο άρθρο 3, ορίζει ότι οι πληροφορίες παρουσιάζονται με κατάλληλο τρόπο ώστε να παρέχουν τα πιο αντιπροσωπευτικά στοιχεία της αγοράς πετρελαίου κάθε Κράτους μέλους-
ότι το σύστημα πληροφοριών πρέπει να ενοποιηθεί από τεχνικής απόψεως και να συγκεντρώνονται συγκρίσιμα και συναφή στοιχεία, και ότι, γι' αυτόν το λόγο, καθίσταται απαραίτητο να χρησιμοποιούνται τυποποιημένα υποδείγματα ερωτηματολογίων και να ενοποιηθεί το περιεχόμενο των προς υποβολή ανακοινώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι πληροφορίες που ανακοινώνονται από τα Κράτη μέλη στην Επιτροπή, σύμφωνα με το άρθρο 1 της οδηγίας 76/491/ΕΟΚ, συντάσσονται σύμφωνα με τα υποδείγματα ερωτηματολογίων που παρατίθενται στο παράρτημα της παρούσης αποφάσεως.
Άρθρο 2
Η παρούσα απόφαση απευθύνεται στα Κράτη μέλη.
Έγινε στις Βρυξέλλες, στις 26 Ιανουαρίου 1977.

Labels: 2
19
14
15